Andresa Portugal Arozena

Andresa Portugal Arozena (Oiartzun, Gipuzkoa, 1915eko apirilaren 25a – Donostia, Gipuzkoa, 2012ko otsailaren 26aHilberria) arrain-saltzailea izan zen, Donostiako Parte Zaharreko Bretxako azokan. Haren omenez, Bretxako horma batean haren irudia dago jarrita.

 Bizitza 
Oiartzungo Ugaldetxo auzo txikian jaioa, Donostiara ezkondu zen arrantzale batekin. Gerra zibila amaitu zenean, arraina saltzen hasi zen Bretxako azokaren inguruan. Beste saltzaile batzuek bezala arraina zurezko ohol batean ezartzen zuen, eta saltzeko garbitzen. Modu berean lan egin zuen 70 urtez, eta arrain garbitua saltzeari utzi zion azkena izan zen. 

Oso ezaguna eta maitea zen Donostiako Parte Zaharreko auzotarren artean, eta Donostiako Udalak hiritar merezimenduaren domina eman zion 2012. urtean. Domina jaso eta hilabetera hil zen, 96 urterekin.

Heriotzaren urteurrenean, Herria kultur elkarteak erakusketa eta ekitaldia prestatu zituen Bretxan.thumb|400px|Andresa Portugalen omenezko irudia, 2017an, Donostiako Parte Zaharrean dagoen Bretxako azokan.|erdian

 Erreferentziak 

 Kanpo estekak 
 Andresa Portugal Donostia 2013-2-23. Andresa Portugalen urteurrenean egindako bideoa: Andresaren irudiak, Beñat Gaztelumendiren bertsoek lagunduta.

Kategoria:Donostiarrak
Kategoria:Merkatariak
Kategoria:Donostiapedia
Kategoria:Oiartzuarrak
Kategoria:Arrain-saltzaileak
Kategoria:Donostian hildakoak
Kategoria:Emakume arrain-saltzaileak